EIROPAS KOMISIJA Briselē, 16.10.2017 COM(2017) 615 final 2018. GADA VISPĀRĒJĀ BUDŽETA GROZĪJUMU VĒSTULE Nr. 1 Lauksaimniecības izdevumu un citu korekciju (rezerve Eiropas Savienības Solidaritātes fondam, aģentūrām un administratīvajiem izdevumiem) paredzamo vajadzību atjauninājums



Tādējādi 2018. gada BP 2. izdevumu kategorijā, tostarp GV Nr. 1/2018, pieprasītās kopējās saistību apropriācijas tiek lēstas EUR 59 499,6 miljonu apmērā. Tas rada rezervi EUR 767,4 miljonu apmērā saistību apropriācijās, kas ir mazāka par attiecīgo DFS noteikto maksimālo apjomu. 2. izdevumu kategorijas maksājumu apropriāciju summa ir EUR 56 305,9 pēc tam, kad tās samazinātas par tādu pašu summu (-EUR 53,9 miljoni) saistību apropriācijās salīdzinājumā ar 2018. gada BP. 2.1. Pārskats GV Nr. 1/2018 mērķis ir atjaunināt aplēses par lauksaimniecības izdevumiem, pamatojoties uz visjaunākajiem ekonomikas datiem un tiesisko regulējumu. 2017. gada septembra beigās Komisijas rīcībā ir pirmās norādes par 2017. gada ražošanas apjomu un lauksaimniecības tirgu izredzēm, kas ir pamats atjauninātām budžeta vajadzību aplēsēm 2018. gadam.



Papildus tam, ka tiek ņemti vērā tirgus faktori, šajā GV Nr. 1/2018 iekļauta arī likumdošanas lēmumu ietekme lauksaimniecības nozarē kopš 2018. gada BP sagatavošanas 2017. gada maijā, kā arī dažu sagatavošanā esošo lēmumu ietekme, kuri drīzumā jāpieņem. Kopumā ELGF 2018. gada vajadzības (pēc tam, kad ir ņemti vērā ELGF noteikumi saistībā ar “finanšu disciplīnu”) tagad tiek lēstas EUR 44 710,4 miljonu apmērā, kas ir palielinājums par EUR 188,1 miljonu salīdzinājumā ar 2018. gada BP. Šis palielinājums galvenokārt ir saistīts ar papildu izdevumiem par ārkārtas atbalsta pasākumiem augļu un dārzeņu nozarē un cūkgaļas un mājputnu nozarēs, kā arī ar procentu maksājumiem saistībā ar Tiesas nolēmumu par bijušajām cukura ražošanas nodevām. Turklāt ir nelielas izmaiņas attiecībā uz parastiem tirgus pasākumiem un izdevumiem saistībā ar grāmatojumu noskaidrošanas un atbilstības noskaidrošanas lēmumiem saskaņā ar 05 07. nodaļu Tādu lauksaimniecības izdevumu revīzija, ko finansē Eiropas Lauksaimniecības garantiju fonds (ELGF), kas arī ir iekļautas GV Nr. 1/2018. Vajadzības saskaņā ar 05 03. nodaļu Tiešie maksājumi, kuru mērķis ir papildināt lauku saimniecību ienākumus, mazināt lauku saimniecību ienākumu svārstības un sasniegt vides un klimata jomā izvirzītos mērķus , salīdzinājumā ar 2018. gada BP tikpat kā nav mainījušās. Attiecībā uz piešķirtajiem ieņēmumiem summa, kas, paredzams, būs pieejama 2018. gadā, no EUR 1004 miljoniem 2018. gada BP tiek palielināta līdz EUR 1246 miljoniem (+EUR 242 miljoni), un tas pilnībā kompensē papildu vajadzības. Atjauninātās aplēses attiecas uz summām, kas radušās no grāmatojumu noskaidrošanas lēmumiem (+EUR 104,9 miljoni) un pārkāpumiem (-EUR 13 miljoni). Turklāt GV Nr. 1/2018 ir iekļauta paredzētā piešķirto ieņēmumu pārnešana no 2017. gada uz 2018. gadu EUR 400,1 miljona apmērā (paredzamais ELGF “pārpalikums”) , no kuriem EUR 250 miljoni jau bija iekļauti 2018. gada BP. Aplēstajā pārpalikumā nav ietvertas neizlietotās apropriācijas no 2017. gada rezerves krīzes situācijām lauksaimniecības nozarē (EUR 450,5 miljoni), kas netiks izmantotas. Šīs neizlietotās apropriācijas tiks pārnestas uz kompensāciju lauksaimniekiem saskaņā ar 2018. gada finanšu disciplīnu. Pēc šiem atjauninājumiem ELGF vajadzību segšanai 2018. gadam ir vajadzīgas saistību apropriācijas EUR 43 464,4 miljonu apmērā, kurās iekļauti EUR 459,5 miljoni Rezervei krīzes situācijām lauksaimniecības nozarē. Šī kopējā summa ir mazāka nekā ELGF neto pakārtotais maksimālais apjoms, proti, EUR 44 162,4 miljoni. Tas nozīmē, ka finanšu disciplīnas mehānismu piemēros tikai, lai izveidotu rezervi krīzes situācijām lauksaimniecības nozarē 2018. finanšu gadam . 2.2. Sīkākas piezīmes 05 02 — Lauksaimniecības nozares konkurētspējas veicināšana ar intervences pasākumiem lauksaimniecības tirgos (apropriācijas +EUR 81,8 miljoni) (miljonos euro, noapaļoti skaitļi faktiskajās cenās) Intervences pasākumi lauksaimniecības tirgos 2018. gada budžeta projekts Grozījumu vēstule

Nr. 1/2018 2018. gada budžeta projekts

(t. sk. GV Nr. 1/2018) Vajadzības 2676,3 +81,8 2758,1 -Aplēstie piešķirtie ieņēmumi, kas pieejami 2017. gadā 400,0 +0,0 400,0 Pieprasītās apropriācijas 2276,3 +81,8 2358,1 Kopumā vajadzības intervences pasākumiem lauksaimniecības tirgos palielinās par EUR 81,8 miljoniem salīdzinājumā ar 2018. gada BP. Tā kā piešķirtie ieņēmumi, kas, kā sagaidāms, būs pieejami 05 02. nodaļā (EUR 400,0 miljonu apmērā), nav mainījušies salīdzinājumā ar 2018. gada BP, GV Nr. 1/2018 pieprasītās apropriācijas palielinās par tādu pašu summu. Attiecībā uz augļiem un dārzeņiem ierosinātais palielinājums EUR 12,8 miljonu apmērā atspoguļo papildu izdevumu aplēses jaunākajam grozījumam ārkārtas izņemšanas pasākumos attiecībā uz persikiem un nektarīniem . Apropriācijas vīna nozarei budžeta 05 02 09 08. postenī, no kā finansē valsts atbalsta programmas, ir ierosināts palielināt par EUR 7,0 miljoniem, atspoguļojot jaunākos rādītājus par izpildi. Apropriācijas piena nozarē (budžeta 05 02 12. pantā) palielinās par EUR 2,0 miljoniem saistībā ar atjauninātām aplēsēm par sausā vājpiena uzglabāšanas izmaksām, attiecībā uz kuru valsts intervences krājums joprojām ir lielāks nekā sākotnēji aplēstie daudzumi. Lielākās izmaiņas, kas ierosinātas GV Nr. 1/2018 attiecībā uz tirgus pasākumiem, attiecas uz cūkgaļas un mājputnu nozarēm (budžeta 05 02 15. pants) ar palielinājumu par EUR 60,0 miljoniem, kas attiecas uz lauksaimniekiem paredzētiem īpašiem ārkārtas pasākumiem pēc Āfrikas cūku mēra un putnu gripas uzliesmojumiem. 05 03 — Tiešie maksājumi, kuru mērķis ir papildināt lauku saimniecību ienākumus, mazināt lauku saimniecību ienākumu svārstības un sasniegt vides un klimata jomā izvirzītos mērķus (apropriācijas - EUR 244,5 miljoni) (miljonos euro, noapaļoti skaitļi faktiskajās cenās) Tiešie maksājumi 2018. gada budžeta projekts Grozījumu vēstule

Nr. 1/2018 2018. gada budžeta projekts

(t. sk. GV Nr. 1/2018) Pēc finanšu disciplīnas (ieskaitot kredītus “Rezerve krīzes situācijām lauksaimniecības nozarē”) Vajadzības 41 747,1 -2,5 41 744,6 - Aplēstie piešķirtie ieņēmumi, kas pieejami 2017. gadā 604,0 +242,0 846,0 Pieprasītās apropriācijas 41 143,1 -244,5 40 898,6 Salīdzinot ar 2018. gada BP, 05 03. nodaļai pieprasītās apropriācijas ir pārskatītas un samazinātas par EUR 244,5 miljoniem. Šīs izmaiņas galvenokārt ir saistītas ar ieņēmumu lielāku summu (+EUR 242 miljoni), kas piešķirta 05 03 01 10. postenim “Pamata maksājuma shēma (PMS)”. Kopumā, pamatojoties uz jaunākajiem datiem par izpildi, ir ierosināts tikai nedaudz mainīt vajadzības (-EUR 2,5 miljoni) tiešajiem maksājumiem. Ir nelielas izmaiņas starp tiešo maksājumu budžeta posteņiem, atspoguļojot atjauninātu informāciju par dalībvalstu īstenošanas izvēli. Vissvarīgākās no tām GV Nr. 1/2018 attiecas uz “zaļo” maksājumu (+EUR 95,0 miljoni 05 03 01 11. postenī), maksājumu gados jaunajiem lauksaimniekiem (+EUR 34,0 miljoni 05 03 01 13. postenī), pārdalošo maksājumu (+EUR 14,0 miljoni 05 03 01 07. postenī) un mazo lauksaimnieku shēmu (-EUR 110,0 miljoni 05 03 02 61. postenī). Citi lauksaimniecības izdevumi, ko finansē no Eiropas Lauksaimniecības garantiju fonda (ELGF) (apropriācijas +EUR 108,8 miljoni)

Apropriācijas budžeta 05 07 01 06. postenim Finanšu korekcijas, kuras izdarītas par labu dalībvalstīm saskaņā ar atbilstības noskaidrošanas lēmumiem, un 05 07 01 07. postenim Finanšu korekcijas, kuras izdarītas par labu dalībvalstīm saskaņā ar atbilstības noskaidrošanas lēmumiem, ir jāpalielina attiecīgi par EUR 1,4 miljoniem un EUR 5,2 miljoniem, atspoguļojot to Komisijas lēmumu finansiālo ietekmi, ar kuriem veiktas finanšu korekcijas par iepriekšējiem gadiem. Apropriācijas budžeta 05 07 02. pantam Strīdu izšķiršana ir jāpalielina par EUR 102,2 miljoniem saistībā ar Tiesas nolēmumu par bijušajām cukura ražošanas nodevām.



Šī summa attiecas uz procentu maksājumu aplēstajām izmaksām, kuras izriet no nolēmuma Tirlemontoise lietā (C-585/15) par 1999./2000. un 2000./2001. cukura tirdzniecības gadiem . 2.3. Apvienotā ietekme uz 2018. gada BP (EUR) Budžeta pozīcija Nosaukums Saistību apropriācijas Maksājumu apropriācijas III iedaļa — Komisija 05 02 08 03 Darbības fondi ražotāju organizācijām 12 000 000 12 000 000 05 02 08 99 Citi pasākumi (attiecībā uz augļiem un dārzeņiem) 800 000 800 000 05 02 09 08 Valsts atbalsta programmas vīna nozarei 7 000 000 7 000 000 05 02 12 02 Sausā vājpiena uzglabāšanas pasākumi 2 000 000 2 000 000 05 02 15 99 Citi pasākumi (attiecībā uz cūkgaļu, mājputnu gaļu, olām, biškopības un citiem dzīvnieku izcelsmes produktiem) 60 000 000 60 000 000 05 03 01 02 Vienotā platībmaksājuma shēma (VPMS) 2 000 000 2 000 000 05 03 01 07 Pārdalošs maksājums 14 000 000 14 000 000 05 03 01 10 Pamata maksājuma shēma (PMS) -275 000 000 -275 000 000 05 03 01 11 Maksājums par klimatam un videi labvēlīgu lauksaimniecības praksi 95 000 000 95 000 000 05 03 01 13 Maksājums gados jauniem lauksaimniekiem 34 000 000 34 000 000 05 03 01 99 Citi (atsaistītie tiešie maksājumi) 500 000 500 000 05 03 02 40 Kultūratkarīgais maksājums par kokvilnu -4 000 000 -4 000 000 05 03 02 44 Īpašs atbalsts (Regulas (EK) Nr. 73/2009 68. pants) – Saistītie tiešie maksājumi -3 000 000 -3 000 000 05 03 02 60 Brīvprātīga saistītā atbalsta shēma 4 000 000 4 000 000 05 03 02 61 Mazo lauksaimnieku atbalsta shēma -110 000 000 -110 000 000 05 03 02 99 Citi (tiešie maksājumi) -2 000 000 -2 000 000 05 07 01 06 Izdevumi, kas izriet no finanšu korekcijām, kuras izdarītas par labu dalībvalstīm saskaņā ar lēmumiem par iepriekšējo gadu grāmatojumu uzskaites noskaidrošanu attiecībā uz dalītas pārvaldības izdevumiem saskaņā ar ELVGF Garantiju nodaļu (iepriekšējie pasākumi) un ELGF 1 400 000 1 400 000 05 07 01 07 Izdevumi, kas izriet no finanšu korekcijām, kuras izdarītas par labu dalībvalstīm saskaņā ar lēmumiem par iepriekšējo gadu grāmatojumu atbilstības noskaidrošanu attiecībā uz dalītas pārvaldības izdevumiem saskaņā ar ELVGF Garantiju nodaļu (iepriekšējie pasākumi) un ELGF 5 200 000 5 200 000 05 07 02 Domstarpību izšķiršana 102 200 000 102 200 000 Kopā -53 900 000 -53 900 000



3.Eiropas Savienības Solidaritātes fonds (ESSF) Komisija 2017. gada 26. jūnijā ierosināja izmantot summu no Eiropas Savienības Solidaritātes fonda (ESSF) EUR 1 196 ,8 miljonu apmērā, lai sniegtu palīdzību Itālijai pēc vairākām zemestrīcēm, kas notika laikā no 2016. gada augusta līdz 2017. gada janvārim Abruco, Lacio, Markes un Umbrijas reģionā. Tam tika pievienots budžeta grozījuma Nr. 4/2017 projekts (BGP), kurā ierosināts iekļaut nepieciešamās apropriācijas 2017. gada vispārējā budžetā gan saistībās, gan maksājumos pēc tam, kad atskaitīts 2016. gadā jau izmaksātais avanss. Summa, ko varēja izmantot 2017. gada attiecīgajā posmā, bija EUR 902,8 miljoni, kas atbilst kopsummai, kas pieejama ESSF izmantošanai 2017. gada sākumā (EUR 1 115,1 miljoni), no kuras atņemta iepriekšējā izmantotā summa (EUR 71,5 miljoni) un ieturētā summa EUR 140,8 miljonu apmērā, lai ievērotu pienākumu saglabāt rezervē 25 % no 2017. gada piešķīruma līdz 2017. gada 1. oktobrim, kā noteikts DFS regulas 10. panta 1. punktā. Tādēļ šī summa nebija pietiekama, lai segtu visu ESSF līdzekļu izmantošanu Itālijai. Tomēr Komisija uzskatīja, ka nosacījumi saskaņā ar DFS regulas 10. panta 2. punktu bija izpildīti, un ierosināja segt starpību EUR 294,0 miljonu apmērā no gada summas, kas pieejama 2018. gadā. Lēmumu par fonda izmantošanu un BGP Nr. 4/2017 galīgi pieņēma Eiropas Parlaments 2017. gada 13. septembrī. Saistībā ar šo ārkārtas līdzekļu izmantošanu 2017. gadā, ir nepieciešams attiecīgi samazināt rezervei atlikto summu 2018. gada PB saistību un maksājumu apropriācijās. Šīs rezerves mērķis ir izmantot ESSF līdzekļus, veicot pārvietojumus vienlaikus ar Eiropas Parlamenta un Padomes lēmumu par izmantošanu. Tā kā šāda pieeja samazinātu vajadzību pēc budžeta grozījumiem, tā līdz ar to paātrinātu ESSF izmantošanas procesu. (EUR) Budžeta pozīcija Nosaukums Saistību apropriācijas Maksājumu apropriācijas III iedaļa — Komisija 40 02 44 Rezerve Eiropas Savienības Solidaritātes fondam -293 628 245 -112 000 000 Kopā -293 628 245 -112 000 000 4.Aģentūras 4.1. Eiropas Vērtspapīru un tirgu iestāde (EVTI) Komisija 2017. gada 13. jūnijā pieņēma priekšlikumu par regulu attiecībā uz centrālo darījumu partneru (CCP) atļauju piešķiršanā iesaistītajām procedūrām un iestādēm un trešo valstu CCP atzīšanas prasībām.



Patlaban ES darbojas 17 CCP, kuri visi ir saņēmuši atļauju piedāvāt savus pakalpojumus Savienībā. Ir atzīti papildu 28 trešo valstu centrālie darījumu partneri, ļaujot tiem piedāvāt savus pakalpojumus ES. Atzīšanai ir pieteikušies vēl 12 CCP no 10 jurisdikcijām, kas gaida Komisijas lēmumu. Turklāt pašlaik ievērojamam apjomam euro valūtā denominētu atvasināto instrumentu darījumu (un citu darījumu, uz kuriem attiecas ES tīrvērtes pienākums) tīrvērte tiek veikta CCP, kas atrodas Apvienotajā Karalistē. Ņemot vērā to, ka trešo valstu CCP skaits ir palielinājies, Komisija ierosina piešķirt pilnvarojumu Eiropas Vērtspapīru un tirgu iestādei (EVTI) veikt plašu uzraudzības uzdevumu virkni attiecībā uz minētajiem CCP. Valda pieņēmums, ka minētā regula stāsies spēkā 2018. gada vidū. EVTI būs nepieciešami papildu cilvēkresursi un finanšu resursi, lai veiktu jaunos uzdevumus saskaņā ar CCP regulu, ko pakāpeniski ieviesīs laikposmā no 2018. līdz 2020. gadam. Attiecībā uz 2018. gadu ir pieprasīts pieņemt darbā 20 papildu pagaidu darbiniekus (AD 7 pakāpē) un 10 norīkotos valsts ekspertus, sākot no 2018. gada augusta. Saistītie izdevumi, jo īpaši algām, komandējumu izdevumiem un biroja īrei, 2018. gadā būs EUR 4,3 miljoni, un sagaidāms, ka tos segs no nozares maksājumiem. Tomēr, ņemot vērā to, ka maksājumu ieviešanai būs vajadzīgs iepriekš pieņemt Komisijas deleģēto aktu, 2018. gada izmaksas būs jāfinansē no ES budžeta (no nepiešķirtu līdzekļu rezerves 1.a izdevumu kategorijas maksimālā apjoma ietvaros) un jāatgriež ES budžetā, vēlākais, 2020. gadā.

(EUR) Budžeta pozīcija Nosaukums Saistību apropriācijas Maksājumu apropriācijas III iedaļa — Komisija 12 02 06 Eiropas Vērtspapīru un tirgu iestāde (ESMA) 4 310 555 4 310 555 Kopā 4 310 555 4 310 555 Atjauninātais štatu saraksts ir iekļauts budžeta pielikumā. 4.2. Eiropas Dzīves un darba apstākļu uzlabošanas fonds (EUROFOUND) Mērķis samazināt Eiropas Dzīves un darba apstākļu uzlabošanas fonda (EUROFOUND) Dublinā darbinieku skaitu ir īstenots, to samazinot par divām amata vietām 2018. gadā, t. i., no 2017. gada budžetā apstiprinātajām 93 amata vietām līdz 91 amata vietai 2018. gada budžeta projektā, no kurām 49 amata vietas bija ierosinātas administratoru funkciju grupā, bet 42 — asistentu funkciju grupā. Tomēr, ņemot vērā divu ierēdņu aiziešanas no administratoru funkciju grupas, aģentūra tagad ir pieprasījusi mainīt divas pastāvīgo ierēdņu amata vietas pret divām pagaidu darbinieka amata vietām administratoru funkciju grupā. Tādējādi kopējais amata vietu skaits administratoru funkciju grupā ir stabils 2018. gadam sākotnēji pieprasītajā līmenī (49). Tas neietekmē izdevumus. Atjauninātais štatu saraksts ir iekļauts budžeta pielikumā.



4.3. Izglītības, audiovizuālās jomas un kultūras izpildaģentūra (EACEA) Saskaņā ar sākotnējo izmaksu un ieguvumu analīzes rezultātiem, kas tiks iesniegta Izpildaģentūru komitejai izskatāmo deleģēšanas tiesību aktu kopumu ietvaros, Komisija ierosinās EACEA uzticēt īstenošanas uzdevumus saistībā ar jauno Eiropas Solidaritātes korpusu (ESK), kas ierosināts 2017. gada 30. maijā. Šajos uzdevumos ietilpst uzsākt un noslēgt dotāciju un iepirkuma procedūras, projektu uzraudzība, finanšu kontrole un grāmatvedības uzskaite, ieguldījums programmas novērtēšanā un dažādi atbalsta uzdevumi. Komisija ierosina izveidot budžeta 15 01 06 03. posteni Izglītības, audiovizuālās jomas un kultūras izpildaģentūra – Iemaksa no programmas “Eiropas Solidaritātes korpuss”, kas sedz darbības izmaksas, kuras rastos EACEA, īstenojot ESK. Apropriācijas netiks piešķirtas minētajam budžeta postenim, kamēr nav zināms likumdošanas procedūras un apspriešanās ar Izpildaģentūru komiteju rezultāts. Šā posteņa izveide ar atgādinājumu 'pro memoria’ ļaus Komisijai ātri pārvietot vajadzīgās apropriācijas saskaņā ar Finanšu regulas noteikumiem, tiklīdz būs pieņemts ESK juridiskais pamats, lai nekavētu darbību īstenošanu. Tas ļaus nodrošināt ātri pieejamas mobilitātes iespējas jauniešiem 2018. gadā. (EUR) Budžeta pozīcija Nosaukums Saistību apropriācijas Maksājumu apropriācijas III iedaļa — Komisija 15 01 06 03 Izglītības, audiovizuālās jomas un kultūras izpildaģentūra – Iemaksa no programmas “Eiropas Solidaritātes korpuss” p.m. p.m. Kopā - - 5.Administrācija 5.1. Eiropas Birojs krāpšanas apkarošanai (OLAF) Savā 2018. finanšu gada tāmē Eiropas Birojs krāpšanas apkarošanai (OLAF) lūdza vienu AD15 pagaidu amata vietu pārveidot par pastāvīgu AD15 amata vietu OLAF štatu sarakstā no 2018. gada 1. janvāra. Tomēr saistībā ar Komisijas lēmumiem par personālu, kas pieņemti jaunā OLAF ģenerāldirektora darbā pieņemšanas procedūras kontekstā, šī pieprasītā amata vietas pārveide ir atsaukta, tādēļ tā aizvien ir pagaidu amata vieta. Šīs izmaiņas neietekmēs OLAF izdevumus. Atjauninātais štatu saraksts ir iekļauts budžeta pielikumā. 5.2. Publikāciju birojs (OP) Saistībā ar atbalsta procesu modernizāciju un uzlabotu darba metožu izveidi Komisija ir izveidojusi digitālās pārveides programmu, jo īpaši vietējo datu centru konsolidācijas, IKT iekārtu un drošības jomā. Šajā saistībā un ciešā sadarbībā ar Informātikas ģenerāldirektorātu (DIGIT) Publikāciju birojs (OP) 2016. gada 21. novembrī nolēma sākt IT konsolidācijas projektu trīs galvenajās jomās: tīkls un telesakari, digitālās darbvietas un biroja darba automatizācija un datu centri. Galvenais ieguvums no konsolidācijas būs apjomradītu ietaupījumu jomā, ko radīs rūpnieciskās ražošanas process.

Lai īstenotu šo projektu, uz Komisijas DIGIT ĢD būs jāpārvieto 14 amata vietas (3 AD un 11 AST), kas pašlaik piešķirtas OP IT infrastruktūras un ražošanas sektoros. Minētās amata vietas ir Komisijai vajadzīgie resursi, lai nodrošinātu OP darbību pakalpojumu nepārtrauktību. Šajā saistībā 2017. gada 30. maijā tika parakstīta konvencija starp OP un DIGIT, kas izskaidro to, kāpēc nebija iespējams šīs amata vietas iekļaut 2018. gada BP. Tādēļ ir ierosināts pārcelt 14 amata vietas un ar tām saistītās algu apropriācijas no OP uz Komisiju no 2018. gada 1. janvāra. Šā pārvietojuma ietekme uz apropriācijām ir neitrāla. Ierosinātie atjauninātie štatu saraksti Komisijai (administrācija) un OP ir izklāstīti budžeta pielikumā. (EUR) Budžeta pozīcija Nosaukums Saistību apropriācijas Maksājumu apropriācijas III iedaļa — Komisija XX 01 01 01 01 Atlīdzība un pabalsti 1 238 000 1 238 000 XX 01 01 01 02 Izdevumi un pabalsti saistībā ar pieņemšanu darbā, pārcelšanu un dienesta attiecību pārtraukšanu 1000 1000 XX 01 01 01 03 Atalgojuma korekcijas 12 000 12 000 26 01 09 (A2 01 01) Publikāciju birojs -1 251 000 -1 251 000 Kopā - - 5.3. Eiropas Ārējās darbības dienests (EĀDD) 5.3.1. ES turpmākā iesaiste Afganistānā pēc divējādu pilnvaru ESĪP Afganistānā pilnvaru termiņa beigām ES īpašā pārstāvja (ESĪP) Afganistānā divējādu pilnvaru termiņš beidzās 2017. gada 31. augustā. Ņemot vērā ES delegāciju vadītāju būtiski pastiprinātās politiskās pilnvaras plaši pārstāvēt ES trešās valstīs pēc Lisabonas līguma stāšanās spēkā un ņemot vērā Eiropas Parlamenta viedokļus, Augstā pārstāve ir nolēmusi neierosināt iecelt citu ESĪP Afganistānā pēc pašreizējo pilnvaru termiņa beigām. Tā vietā ES turpmāku iesaisti Afganistānā atbalstīs divas ESĪP tiesību pārņēmējas iestādes. -2017. gada 1. septembrī tika iecelts ES īpašais sūtnis Briselē, kas pārņem ESĪP pienākumus reģionālās un starptautiskās sadarbības jomā saistībā ar miera, stabilizācijas un samierināšanas procesiem Afganistānā. Īpašo sūtni atbalstīs divi politiskie padomdevēji un viens asistents. -ES delegāciju Kabulā papildinās jauna politikas, preses un informācijas (PPI) nodaļa. Tas ļaus tai pilnībā pildīt tai uzticēto lomu, tostarp piedalīties visaptverošā Afganistānas reformu programmā, miera nolīgumu īstenošanā, atbalstīt ekonomikas attīstību un īstenot ES attīstības palīdzību. Šī koncepcija tika iesniegta Politikas un drošības komitejai 2017. gada 13. jūnijā bez iebildumiem no ES dalībvalstīm.



Lai arī Īpašā sūtņa biroja izmaksas gandrīz pilnībā tiks segtas ar pārdalījumiem EĀDD pašreizējā administratīvajā budžetā, EĀDD budžetā būs vajadzīgs palielinājums, lai segtu papildu izmaksas, kas saistītas ar jaunās PPI nodaļas izveidi ES delegācijā Kabulā, un citas administratīvās izmaksas saistībā ar infrastruktūru un drošību, kuras patlaban sedz ESĪP. Šis palielinājums EĀDD administratīvajā budžetā (ES budžeta X iedaļas 5. izdevumu kategorija) 2018. gadā būs EUR 4,5 miljoni (pilna gada izmaksām). Kopumā šo palielinājumu kompensēs ietaupījumi no Kopējās ārpolitikas un drošības politikas (KĀDP) līdzekļiem (KĀDP, ES budžeta III iedaļas 4. izdevumu kategorija), kas rodas no ESĪP Afganistānā slēgšanas, kas lēsta EUR 10,2 miljonu apmērā. Ir ierosināts EUR 5,7 miljonu atlikumu joprojām paturēt KĀDP budžetā, lai gādātu par citām jaunām darbībām, kuras iepriekš nevar plānot. Ierosinātā pāreja arī ir administratīva vienkāršošana, jo EĀDD vairs nebūs jāuztur sarežģīta paralēlas uzskaites sistēma attiecībā uz izdevumiem par ESĪP Afganistānā. 5.3.2. Konkrētu pārraudzības, mācību un konsultēšanas (PMK) pasākumu nodošana no EULEX Kosovo ES birojam Kosovā 2015./2016. gada stratēģiskās pārskatīšanas rezultātā un saistībā ar EULEX Kosovo pakāpenisku slēgšanu Padome lūdza EĀDD sagatavot pārejas stratēģiju. 2017. gada 13. martā ar EULEX pārejas koncepciju tika iepazīstināta Krīžu pārvarēšanas civilo aspektu komiteja (CivCom), ierosinot konkrētus PMK pasākumus pārcelt uz ES biroju, kas tādēļ ir jāpapildina ar jauniem tiesiskuma stratēģijas padomdevēju amatiem un administratīvo personālu, ko finansē no EĀDD administratīvā budžeta. Pamatojoties uz minēto, CivCom 2017. gada 24. aprīlī šai koncepcijai piekrita, un Politikas un drošības komiteja (PDK) to apstiprināja 2017. gada 28. aprīlī, tādējādi aicinot EĀDD sagatavot minēto pāreju.